তথ্যবিবরণী নম্বর : ৪৮৩৮

**স্যার ফজলে হাসান আবেদের মৃত্যুতে কৃষিমন্ত্রীর শোক প্রকাশ**

ঢাকা, ৫ পৌষ (২০ ডিসেম্বর) :

 ব্র্যাকের প্রতিষ্ঠাতা স্যার ফজলে হাসান আবেদ এর মৃত্যুতে গভীর শোক ও দুঃখ প্রকাশ করেছেন  কৃষিমন্ত্রী ড. মোঃ আব্দুর রাজ্জাক।

 মন্ত্রী আজ এক শোকবার্তায় মরহুমের বিদেহী আত্মার মাগফেরাত কামনা করেন এবং মরহুমের শোকসন্তপ্ত পরিবারের প্রতি গভীর সমবেদনা জ্ঞাপন করেন।

#

গিয়াস/ইসরাত*/সেলিম/২০১৯/২৩০০ ঘণ্টা*

তথ্যবিবরণী নম্বর : ৪৮৩৭

**ব্রাকের প্রতিষ্ঠাতা স্যার ফজলে হাসান আবেদের মৃত্যুতে পররাষ্ট্রমন্ত্রীর শোক**

ঢাকা, ৫ পৌষ (২০ ডিসেম্বর) :

  পররাষ্ট্রমন্ত্রী  ড. এ. কে. আব্দুল মোমেন ব্রাকের প্রতিষ্ঠাতা স্যার ফজলে হাসান আবেদের মৃত্যুতে গভীর শোক  ও  দুঃখ  প্রকাশ করেছেন।

   মন্ত্রী আজ এক শোকবার্তায় মরহুমের বিদেহী আত্মার মাগফেরাত কামনা করেন ও শোকসন্তপ্ত পরিবারের সদস্যদের প্রতি গভীর সমবেদনা জানান।

#

তৌহিদুল/ইসরাত*/সেলিম/২০১৯/২২১৫ ঘণ্টা*

তথ্যবিবরণী নম্বর : ৪৮৩৬

**ব্রাকের প্রতিষ্ঠাতা স্যার ফজলে হাসান আবেদের মৃত্যুতে মন্ত্রী ও প্রতিমন্ত্রীদের শোক**

ঢাকা, ৫ পৌষ (২০ ডিসেম্বর) :

 ব্রাকের প্রতিষ্ঠাতা স্যার ফজলে হাসান আবেদের মৃত্যুতে গভীর শোক ও দুঃখ প্রকাশ করেছেন সড়ক পরিবহন ও সেতুমন্ত্রী ওবায়দুল কাদের; পরিকল্পনা মন্ত্রী এম এ মান্নান; নৌপরিবহন প্রতিমন্ত্রী খালিদ মাহ্‌মুদ চৌধুরী এবং সংস্কৃতি বিষয়ক প্রতিমন্ত্রী কে এম খালিদ।

 আজ পৃথক শোকবার্তায় তারা মরহুমের বিদেহী আত্মার মাগফেরাত কামনা করেন ও শোকাহত পরিবারের সদস্যদের প্রতি গভীর সমবেদনা জানান।

#

নাছের/ইসরাত/সেলিম/২০১৯/২২৪০ ঘণ্টা

তথ্যবিবরণী নম্বর : ৪৮৩৫

**স্বাধীনতার লক্ষ্যকে সমুন্নত রাখতে হবে**

 **-- বস্ত্র ও পাট মন্ত্রী**

ঢাকা, ৫ পৌষ (২০ ডিসেম্বর) :

Ôবাংলাদেশ ১৯৭১ সালে স্বাধীন না হলে  দেশের এই সংস্কৃতি ইতিহাস ঐতিহ্য কিছুই থাকতো না আর বঙ্গবন্ধু না থাকলে বাংলাদেশ স্বাধীন হতো না।’

আজ ঢাকায় বেণুকা ললিতকলা কেন্দ্র আয়োজিত সংগীত ও নৃত্যানুষ্ঠানে এসব কথা বলেন বস্ত্র ও পাট মন্ত্রী গোলাম দস্তগীর গাজী, বীরপ্রতীক। জাতীয় রাজস্ব বোর্ডের চেয়ারম্যান মোশারফ হোসেন ভূইয়া এ সময় উপস্থিত ছিলেন।

  মন্ত্রী বলেন, দেশ যে কারণে স্বাধীন হয়েছে সেই লক্ষ্যকে সমুন্নত রেখে বাংলাদেশকে উন্নত রাষ্ট্রে পরিণত করতে সবাইকে এগিয়ে আসতে হবে।

মন্ত্রী বেণুকা ললিতকলা শিক্ষার্থীদের সামনে স্বাধীনতা যুদ্ধে তাঁর অংশগ্রহণ ও মুক্তিযুদ্ধের ইতিহাস তুলে ধরেন। পরে তিনি সাংস্কৃতিক অনুষ্ঠান উপভোগ করেন।

#

সৈকত/মাহমুদ/সেলিমুজ্জামান/২০১৯/২০৩০ ঘণ্টা

তথ্যবিবরণী নম্বর : ৪৮৩৪

বিজিবি দিবস-২০১৯ উদযাপন

**রেজিমেন্টাল পতাকা উত্তোলন ও 'সীমান্ত গৌরব' এ পুষ্পস্তবক অর্পন**

ঢাকা, ৫ পৌষ (২০ ডিসেম্বর) :

বর্ডার গার্ড বাংলাদেশ (বিজিবি) দিবস ২০১৯ উদযাপন উপলক্ষে বিজিবি মহাপরিচালক মেজর জেনারেল মোঃ সাফিনুল ইসলাম আজ সকালে ঢাকার পিলখানাতে আনুষ্ঠানিকভাবে বিজিবি’র রেজিমেন্টাল পতাকা উত্তোলন করেন এবং পিলখানাস্থ ‘সীমান্ত গৌরব’ এ মুক্তিযুদ্ধে শহীদদের প্রতি শ্রদ্ধা জানিয়ে পুষ্পস্তবক অর্পণ করেন।

দুপুরে জুম্মার নামাজের পর পিলখানাস্থ সকল মসজিদে মিলাদ ও বিশেষ দোয়া করা হয়।

বিজিবি দিবস উদযাপন উপলক্ষে পিলখানা ছাড়াও ঢাকার বাহিরে বিজিবি'র সকল রিজিয়ন, বর্ডার গার্ড ট্রেনিং সেন্টার এন্ড কলেজ, সকল সেক্টর ও ব্যাটালিয়ন পর্যায়ে আনুষ্ঠানিকভাবে রেজিমেন্টাল পতাকা উত্তোলন, কর্মকর্তা ও কর্মচারীদের উপস্থিতিতে বিশেষ দরবার, বাহিনীর খেতাবপ্রাপ্ত মুক্তিযোদ্ধাদের সংবর্ধনা, মিলাদ ও বিশেষ দোয়া, প্রীতিভোজ এবং সাংস্কৃতিক অনুষ্ঠান অনুষ্ঠিত হয়েছে।

#

শরিফুল/মাহমুদ/সেলিমুজ্জামান/২০১৯/১৮৩০ ঘণ্টা